જાપાનમાં ઓવરટાઈમ કરવાથી દર વર્ષે હજારોના મોત થાય છે. આ કારણે થનારા મોતોને કારોશી કહે છે એટલે કે ‘ઓવરટાઈમથી મોત'. કારોશીનું કારણ હાર્ટ એટેક, સ્ટ્રેસના કારણે સ્ટ્રોક અને વધુ સમય સુધી ભૂખ્યા રહેવાનું હોઈ શકે છે. ઘણા યુવાનો આ બિમારીઓના શિકાર થાય છે અને ઘણા આત્મહત્યા જેવા મોટા પગલા લઈ લે છે. જાપાનના યુવાનો પર ઓવરટાઈમ બાદ પણ સોશિયલાઈઝ કરવાનું પ્રેશર રહે છે. આને વર્ક કલ્ચરનો જ હિસ્સો માનવામાં આવે છે.